Tölur úr þriðja leik Njarðvíkur og Tindastóls Hér á eftir fara nokkrar fróðlegar tölur sem stóðu upp úr eftir þriðja leik úrslitaeinvígis Njarðvíkur og Tindastóls í Njarðvík á laugardag . Tindastóll vann leikinn 93 - 96 og framlengdi úrslitaeinvígið en auk þess má benda á tölfræði 1. leiksins og 2. leiksins en þeir koma einnig nokkuð við sögu í þessarri samantekt um einvígið . 6 Sigurleikir Njarðvíkinga í röð í úrslitakeppninni voru orðnir sex í röð fyrir þriðja leik liðanna á laugardag , 1 gegn Skallagrími , 3 gegn KR og 2 gegn Tindastól . 12/9 og 7 : 2 Adonis Pomones skipti um keppnisttreyju ( fór úr 11 í 6 ) og var sem nýr maður . Pomones snéri bókstaflega skotnýtingu sinni við , nýtti 75% skota sinna í þriðja leiknum en aðeins 25% skota hans höfðu farið rétta leið í fyrstu tveimur leikjunum ( 5 af 20 ) . 12,5% Njarðvíkingar misnotuðu 7 af 8 þriggja stiga skotum sínum í fjórða leikhluta ( 12,5% þriggja stiga skotnýting ) þar af þau fjögur síðustu á lokamínútu leiksins þegar Njarðvíkingar kepptust við að reyna að jafna leikinn en án árangurs . 16-13-6 Svavar Birgisson hefur leikið manna best fyrir Tindastóls í úrslitaeinvíginu og í þriðja leiknum skoraði hann 16 stig , tók 13 fráköst ( 7 í sókn ) og gaf 6 stoðsendingar þar á meðal sigurstoðsendinguna í leiknum . Svavar skoraði 6 stig , tók 3 fráköst og gaf 3 stoðsendingar í fjórða leikhluta og átti þátt í fjórum síðustu körfum Stólanna í leiknum . Tindastólsmenn tóku eftir það 63% frákasta sem buðust ( 40 - 23 ) og þar munaði miklu um að Shawn Myers sem var frákastalaus í fyrsta leikhluta tók 16 fráköst í síðustu þremur leikhlutum leiksins . Njarðvíkurliðið sem hafði skorað 66 stigum fleira úr skotum fyrir utan þriggja stiga línuna í fyrstu tveimur leikjunum ( 75 - 9 ) fékk 18 stigum færra þaðan en Tindastólsliðið í þessum leik . 31 Frirðik Stefánsson , miðherji NJarðvíkurliðsins hefur tekið 31 frákast í síðustu tveimur leikjum þar af 12 þeirra í sókn . Auk þessa hefur Friðrik bætt við 16 stigum og 6 vörðum skotum en hann hafði betur undir körfunni í fyrsta sinn í einvíginu gegn Michail Antropov í bæði stigum ( 10 - 6 ) og fráköstum ( 15 - 9 ) í þriðja leiknum . 4 Þriggja stiga körfur Stólanna í fyrsta leikhluta urðu alls fjórar en Tindastólsliðið hafði misnotað öll tíu þriggja stiga skotin sín í fyrstu leikhlutum hinna leikjanna og í raun öll 14 þriggja stiga skot sín fyrir hlé í fyrstu tveimur leikjum sínum gegn Njarðvík í úrslitunum . 2 - 8 Villurnar í fjórða leikhluta . Njarðvíkingar fengu tvær á meðan Stólarnir voru átta sinnum taldir vera brotlegir og misstu meðal annars bæði Axel Kárason og Michail Antropov út af með fimm villur í þessum fjórðungi . Njarðvík hefur nefnilega unnið alla sex leikhluta fyrir hálfleik . 3 Njarðvíkingar náðu þremur áhlaupum á Tindastólsliðið í fyrstu þremur leikhlutunum sem Stólarnir lifðu öll af . Álaupin voru þessi : 1. leikhluti : 12 - 18 í 25 - 21 N-T 13 - 3 ( + 10 ) 2. leikhluti : 33 - 37 í 48 - 39 N-T 15 - 2 ( + 13 ) 3. leikhluti : 52 - 52 í 62 - 52 N-T 10 - 0 ( + 10 )